هندستان بیلن پاکستان آره سیده گی بحران دوام ایتماقده
هندستان نینگ بیر عسکری مرکزیگه سپتمبر آی نینگ باشیده عملگه آشیریلگن هجوم نتیجه سیده 18 کیشی نینگ اولیشی نینگ آرتیدن تناون کون هم ایککی اولکه نینگ عسکرلری نینگ بیراویگه فیر قیلگن لیگی باعث ایککی پاکستان عسکری جان بیردی.
پاکستان ده ایسه کشمیر حدودیده کمربندنی اوتگن بیر عسکر نظارت گه آلینگن. توقنه شوو حادثه لریده بیر- بیرینی مقصر کوریب، چیگره حدودینی محافظه ایتماقده ایکن لیکلرینی افاده ایتماقده لر.
بحران دیپلوماتیک سویه گه انعکاس قیلگن.
پاکستان هندستان نینگ اسلام آباد بویوک ایلچی سینی تشقی ایشلر وزیرلیگی گه چقیردی. هندستان لیک بویوک ایلچی گه "هندستان تامانیدن عملگه آشیریله دیگن هر بیر هجوم گه قرشی پاکستان نینگ هم جواب بیررلیگی" بیلدیریلدی.
آق اوی سوزلاوچیسی جاش ارنست ایککی اولکه نینگ صبرلی بولیش لرینی سوره دی.
ارنست، امریکا قوشمه ایالتلری دولت باشلیغی بارک اوبامانینگ ملی خوفسیزلیک مصلحتچیسی سوزان رایس نینگ هندستان لیک تینگداشی بیلن صحبت قیلگن لیگینی معلوم قیلیب، پاکستان لیک اداره چیلر بیلن هم تماس ده ایکن لیکلرینی بیلدیردی.
نفوسی نینگ بویوک قسمتی مسلمانلردن عبارت بولگن و هندستان بیلن پاکستان آره سیده جایلشگن کشمیرده بعضی بیر پیتده حرب گه باعث بوله دیگن درجه ده 60 ییلدن بیری بحران دوام ایتماقده دیر.
ایککی اولکه حاضرگچه اوزکنتروللری آستیده گی بعضی بیر توپراقلرنینگ همه سینی آلیش اوچون حق طلب ایتماقده لر.
خلق ارا جمعیت ایسه هندستان و پاکستان نینگ نوکلر قورالگه ایگه بولگن لیکلری اوچون خواطرده.
حادثه پایتخت تاشکینت ده یوزبیرگن
